Leveäkuonobokombali

Leveäkuonobokombali eli leveänenämaki (Prolemur simus, syn. Hapalemur simus) on puoliapina, joka elää Madagaskarilla. Se on IUCN:n luokituksen mukaan äärimmäisen uhanalainen.

Ulkonäkö ja koko 
Leveäkuonobokombali kasvaa 85–90 cm pitkäksi ja painaa runsaat kaksi kiloa. Sen tuuhea turkki on selkäpuolelta vihertävänruskea, vatsapuolelta harmahtavampi. Sen korvissa on vaaleat tupsut. Vastikään on löytynyt oranssinsävyisempi värimuunnos.

Levinneisyys 
Leveäkuonobokombalit elävät Madagaskarin kaakkoisosissa.

Ravinto ja elintavat
Leveäkuonobokombalit syövät ruokoja ja bambun versoja, mieluiten Cephalostachium viguieri -bambua. Ne aterioivat aamulla sekä illalla ja liikkuvat ryhmissä, joissa on yleensä 4-7, joskus jopa 12 jäsentä.

Lähteet 

Makit
Uhanalaiset nisäkkäät
Äärimmäisen uhanalaiset lajit